CELEX: 62011TN0364
Language: fi
Date: 2011-07-12 00:00:00
Title: Asia T-364/11: Kanne 12.7.2011 — Arla Foods v. SMHV — Artax (Lactofree)

24.9.2011   
            
            
               FI
            
            
               Euroopan unionin virallinen lehti
            
            
               C 282/26
            
         Kanne 12.7.2011 — Arla Foods v. SMHV — Artax (Lactofree)
   (Asia T-364/11)
   2011/C 282/55
   Kannekirjelmän kieli: englanti
   
      Asianosaiset
   
   
      Kantaja: Arla Foods AMBA (Viby J, Tanska) (edustaja: asianajaja J. Hansen)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Artax Beteiligungs- und Vermögensverwaltungs AG (Linz, Itävalta)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan 18.4.2011 asiassa R 1357/2009-2 tekemän päätöksen ja julistamaan luokkiin 5, 29, 30 ja 32 kuuluvia tavaroita varten rekisteröidyn yhteisön tavaramerkin nro 4647533 mitättömäksi mitättömyysosaston 11.9.2009 tekemän päätöksen mukaisesti, ja
            
         
               —
            
            
               velvoittamaan vastaajan ja vastapuolen valituslautakunnassa vastaamaan mitättömyysosastossa ja valituslautakunnassa käydyistä menettelyistä ja unionin yleisessä tuomioistuimessa käytävästä menettelystä aiheutuvista kuluista.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Kuviomerkki ”Lactofree” luokkiin 5, 29, 30 ja 32 kuuluvia tavaroita varten — Yhteisön tavaramerkkiä koskeva rekisteröinti nro 4647533
   
      Yhteisön tavaramerkin haltija: Vastapuoli valituslautakunnassa
   
      Yhteisön tavaramerkin mitättömäksi julistamista koskevan vaatimuksen esittäjä: Kantaja
   
      Mitättömäksi julistamista koskevan vaatimuksen perustelut: Mitättömäksi julistamista koskevan vaatimuksen esittäjä perusti vaatimuksensa neuvoston asetuksen (EY) N:o 207/2009 53 artiklan 1 kohdan a alakohtaan ja 8 artiklan 1 kohdan b alakohtaan ja luokkaan 29 kuuluvia tavaroita varten (värillisenä) kuviomerkkinä aiemmin rekisteröityyn yhteisön tavaramerkkiin nro 4532751
   
      Mitättömyysosaston ratkaisu: mitättömyysvaatimus hyväksyttiin tiettyjen tavaroiden osalta
   
      Valituslautakunnan ratkaisu: mitättömyysosaston päätös kumottiin ja mitättömäksi julistamista koskeva vaatimus hylättiin
   
      Kanneperusteet: neuvoston asetuksen N:o 207/2009 53 artiklan 1 kohdan a alakohtaa ja 8 artiklan 1 kohdan b alakohtaa on rikottu, koska valituslautakunta teki virheen merkkien vertailun osalta ja näin ollen sen yleisen arvioinnin osalta, joka koski kuviomerkkien ”lactofree” ja ”Lactofree” välistä sekaannusvaaraa.